**Hilderik I** (cca. 440 – 481/82) je bio merovinški kralj Salijskih Franaka i otac Klovisa (Klodovika/Klodviga).

Rani srednjovjekovni izvori navode da je bio sin polulegendarnog Meroveha, osnivača Merovinške dinastije. Njegova veza sa Hlodionom, historijski potvrđenim kraljem koji je poginuo 448. nije poznata. U svakom slučaju Hilderik je na franačko prijestolje prema predaji stupio oko 457/458. Godine 463. je kod današnjeg Orleansa, zajedno sa zapadnorimskim vojskovođom Egidijem porazio Vizigote koji su tada svoje kraljevstvo nastojali proširiti na područja sjeverno od Loare. Poslije Egidijeve smrti je bio saveznik zapadnorimskog *comesa* Pavla (Paulusa) iz današnjeg Angersa, te porazio hordu sakonskih pljačkaša koji su pustošili dolinu Loare. Prema navodima Grgura Turskog je poslije stupio u savez sa Odoakrom i zaustavio Alemane koji su pokušali opljačkati Italiju. Umro je godine 481. a naslijedio ga je Klodvig I koji će poslije postati poznat kao prvi vladar nezavisnog Franačkog Kraljevstva. Sahranjen je u Tournaiju u današnjoj Belgiji-

Hilderikov historijski status je potvrđen kada je u Tournaiju 27. maja 1653. prilikom radova na lokalnoj crkvi jedan od radnika slučajno pronašao njegovu grobnicu, a u koja je sadržala niz dragocjenih predmeta, uključujućih 300 zlatnih pčela. Nadvojvoda Leopolda Wilhelm, tadašnji guverner Belgije, poslao je blago na habsburški dvor u Beč. Odatle je kasnije poslano kao poklon francuskom kralju Louisu XIV, koji ga je smjestio u kraljevsku bibilioteku. Kasnije su zlatne pčele Napoleonu poslužile kao simbol Prvog carstva koje je trebalo zamijeniti burbonske ljiljane. U noći 5/6. novembra 1831. blago je ukradeno; kradljivci su najveći dio zlatnih predmeta rastopili, tako da su oni danas rekonstuirani isključivo na temelju ranijih zapisa.

Eksterni linkovi
----------------

***Hilderik I*** na Wikimedijinoj ostavi

* Northvegr website: Arhivirano 2008-03-07 na Wayback Machine-u Gregory of Tours, *Historia Francorum*
* "A note on Childeric's bees": the discovery of his tomb: follow the links for the engravings of Childeric's treasure and the two remaining gold bees.
* Image of the fittings for Childeric's sword

|  |
| --- |
| Hilderik I **Merovinška dinastija****Rođen/a:** 437  **Umro/la:** 481 |
| Prethodi: **Meroveh**  |  **Kralj Salijskih Franaka** 457–481 | Slijedi: **Klovis I**  |

| * p
* r
* u
Merovinški monarsi |
| --- |
| Teodebert I, 534-548.Teodebert I, 534-548. | Hilderik I (457–481) • Klodvig I (481–511) • Hildebert I (511–558) • Hlodomer (511–524) • Teuderik I (511–533) • Teudebert I (533–548) • Teudebald (548–555) • Klothar I Stari (511–561) • Haribert I (561–567) • Guntram (561–592) • Sigebert I (561–575) • Hildebert II (575–595) • Teudebert II (595–612) • Teuderik II (612–613) • Sigebert II (613) • Hilperik I (561–584) • Klothar II Veliki (584–623) • Dagobert I (623–634) • Haribert II (629–632) • Hilperik (632) • Sigebert III (634–656) • Hildebert Posvojeni (656–661) • Klodvig II (639–657) • Klotar III (657–673) • Hilderik II (662–675) • Teuderik III (675–691) • Dagobert II (675–679) • Klodvig IV (691–695) • Hildebert III Pravedni (695–711) • Dagobert III (711–715) • Hilperik II (715–721) • Klotar IV (717–720) • Teuderik IV (721–737) • Hilderik III (743–751) | Hilderik I (457-481).Hilderik I (457-481). |